smcproject/ml-wiki-sentences huggingface dataset:
വിജയിച്ച ക്ലബ്ബുകൾ നമ്പർ ക്ലബ് വിജയിച്ച തവണ 1 യുണൈറ്റഡ് ബോട്ട് ക്ലബ് (യു.ബി.സി) 12 2 പള്ളാത്തുരുത്തി ബോട്ട് ക്ലബ് (പി.ബി.സി ) 7 3 കുമരകം ബോട്ട് ക്ലബ്(കെ.ബി.സി) 7 4 കുമരകം ടൗൺ ബോട്ട് ക്ലബ്(കെ.ടി.ബി.സി) 6 5 ഫ്രണ്ട്സ് ബോട്ട് ക്ലബ്, ചേന്നങ്കരി വേണാട്ടുകാട് 4 6 പൊങ്ങ ബോട്ട് ക്ലബ് 4 7 പുളിങ്കുന്ന് ബോട്ട് ക്ലബ് 4 8 ആലപ്പുഴ ബോട്ട് ക്ലബ് 3 9 കാവാലം ബോട്ട് ക്ലബ് 3 10 കുമരകം വേമ്പനാട്‌ ബോട്ട്‌ ക്ലബ്ബ്(കെ.വി.ബി.സി) 2 11 വില്ലേജ് ബോട്ട് ക്ലബ്,കൈനകരി(വി.ബി.സി) 2 12 കാവാലം ടീം 2 13 ഫ്രീഡം ബോട്ട് ക്ലബ്,കൈനകരി 2 14 ജീസസ് ബോട്ട് ക്ലബ്,കൊല്ലം 2 15 തായങ്കരി ബോട്ട് ക്ലബ് 2 16 നവജീവൻ ബോട്ട് ക്ലബ് 2 17 സെന്റ്‌ ഫ്രാൻസിസ്‌ ബോട്ട് ക്ലബ്,ഹരിപ്പാട്‌ 1 18 തുരുത്തിപുറം ബോട്ട് ക്ലബ്ബ് 1 19 നടുഭാഗം ബോട്ട് ക്ലബ് 1 20 പുല്ലങ്ങടി ബോട്ട് ക്ലബ് 1 21 എൻ.എസ്.എസ്. കരയോഗം, നെടുമുടി 1 22 ജെറ്റ് എയർവേസ് ബോട്ട് ക്ലബ്, കൊച്ചിൻ 1 23 ശ്രീലക്ഷ്മണ ബോട്ട് ക്ലബ്, മുളക്കുളം 1 അവലംബം ഇതും കാണുക Nehru Trophy Boat Race എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നെഹ്‌റു ട്രോഫി വള്ളംകളിയുടെ ഔദ്യോഗിക വെബ് സൈറ്റ്
പുലിക്കളി ഇംഗ്ലീഷ് വിലാസം https://ml.wikipedia.org/wiki/Puli_kali തൃശ്ശൂരിലെ പുലിക്കളി പുലികളി
കേരളത്തിലെ തനതായ ഒരു കലാരൂപമാണ് പുലികളി അഥവാ കടുവക്കളി.
ഓണക്കാലങ്ങളിലാണ് ഈ കലാരൂപം അവതരിപ്പിച്ച് വരാറുള്ളത്.
ഈ കലാരൂപത്തിന് ഏകദേശം 200 വർഷത്തെ പഴക്കമുണ്ട്.
ഈ കലാരൂപം അവതരിപ്പിക്കുന്ന കലാകാരന്മാർ അന്നേദിവസം കടുവയുടെ ശരീരത്തിലുള്ളതു പോലുള്ള വരകളും, കടുവയുടെ മുഖവും ശരീരത്തിൽ വരയ്ക്കുകയും, മുഖത്ത് കടുവയുടെ മുഖം മൂടിയും വെച്ച് വാദ്യമേളങ്ങൾക്കനുസരിച്ച് നൃ്ത്തം വെയ്ക്കുകയും ചെയ്യുന്നു.
ഉടുക്കും , തകിലുമാണ് വാദ്യങ്ങളായി ഉപയോഗിക്കാറുള്ളത് .
പുലികളെക്കൂടാതെ ഒരു വേട്ടക്കാരനും ഈ സംഘത്തിൽ ഉണ്ടായിരിക്കും.
കടും മഞ്ഞ നിറത്തിലുള്ളതും, കറുപ്പ് നിറത്തിലുള്ളതുമായ ചായങ്ങളാണ് കൂടുതലായും വരയ്ക്കുവാൻ ഉപയോഗിക്കുന്നത്.
പ്രത്യേകം പരിശീലനം സിദ്ധിച്ച ആളുകളാണ് ഈ കലാരൂപം അവതരിപ്പിക്കാറുള്ളത്.
ഒന്നാം ലോകമഹായുദ്ധാനന്തരം തൃശൂരിൽ പ്രവർത്തിച്ചിരുന്ന മൈസൂർ ഭരണാധികാരിയായിരുന്ന ടിപ്പു സുൽത്താന്റെ സൈനികക്യാമ്പിൽ അദ്ദേഹത്തിൻറെ  യുദ്ധവിജയങ്ങളുമായി ബന്ധപ്പെട്ട്, പഠാണി മുസ്ലിം സൈനിക വിഭാഗക്കാർ ടിപ്പുവിന്റെ കൊടിയടയാളമായ പുലിയുടെ വേഷംകെട്ടി നടത്തിവന്ന പ്രകടനത്തെ പിൽകാലത്തു തൃശ്ശൂരിൽ സ്ഥിരതാമസമാക്കിയ പഠാണികൾ പരിഷ്കരിച്ച് അവരുടെ പഞ്ചയെടുക്കൽ ചടങ്ങുമായി ബന്ധപ്പെടുത്തി വന്നതാണെന്നും അതല്ലാ, രാജാ രാമവർമ്മ ശക്തൻ തമ്പുരാൻ രൂപം കൊടുത്തതാണെന്നുമുള്ള ഐതിഹ്യങ്ങൾ പുലിക്കളിയുമായി ബന്ധപ്പെട്ടുകിടക്കുന്നുണ്ട്.
തൃശ്ശൂരിലെ പുലിക്കളി
അരനൂറ്റാണ്ടിലേറെ പഴക്കമുള്ളതാണ് തൃശ്ശൂരിലെ പുലിക്കളി.
കൊല്ലവും തിരുവനന്തപുരവുമാണ് പുലിക്കളിയുടെ മറ്റ് രണ്ട് പ്രധാന സ്ഥലങ്ങൾ.
തലമുറകളായി തുടർന്നുപോരുന്ന ഇതിന് പൂരത്തിനും ഏറെത്താഴെയല്ലാത്ത സ്ഥാനമുണ്ട്.
നാലാമോണം നാളിൽ വൈകുന്നേരമാണ് പുലിക്കളി.
വേഷം കെട്ടൽ തലേന്ന് രാത്രിതന്നെ തുടങ്ങാറുണ്ട്.
നടുവിലാൽ ഗണപതിക്ക് മുമ്പിൽ നാളികേരമുടച്ചാണ് പുലികൾ സ്വരാജ് റൗണ്ടിൽ പ്രവേശിക്കുക.
ചെണ്ടയുടെ വന്യമായ താളത്തിന് ഒപ്പിച്ചു നൃത്തം വെച്ച്  കളിച്ച് മുന്നോട്ടു നീങ്ങുന്ന പുലികൾക്ക് ഒപ്പം വലിയ ട്രക്കുകളിൽ തയ്യാറാക്കുന്ന കെട്ട് കാഴ്ചകൾ വളരെ ആകർഷകവും മനോഹരവും ആണ് .
തൃശൂർ നഗരത്തിന്റെ സാംസ്കാരിക കൂട്ടായ്മയെ ഓർമിപ്പിക്കുന്ന വിധം ഇത്തരം കെട്ടുകാഴ്ച്ചകളിൽ പുരാണങ്ങളിലെ കഥാപാത്രങ്ങൾ മുതൽ എലിയട്ടും ചെഗുവേരയും മാർക്സും സ്പേസ്ഷിപ്പും എല്ലാം കടന്നു വരാറുണ്ട്.
മാസങ്ങളുടെ ശ്രമം ആണ് ഇത്തരം ഒരു ശിൽപം ഒപ്പിച്ചെടുക്കാൻ ചെലവാക്കുന്നത് .
Pulikkali - പുലിക്കളി
തൃശ്ശൂരിലെ പുലിക്കളികൾക്ക് മറ്റു സ്ഥലങ്ങളിൽ കാണുന്നതിൽ നിന്ന് വ്യത്യസ്തത ഉണ്ട്.
ഇവിടെ പുലികളുടെ മേൽ ഉപയോഗിക്കുന്ന ചായം ഇനാമൽ പെയിന്റ് ആണ്.
ഇവ മണ്ണെണ്ണയിൽ നന്നായി കൂട്ടിച്ചേർത്താണ് ഉപയോഗിക്കുന്നത്.
കാലത്തിന്റെ മാറ്റം പുലികളിലെ വേഷങ്ങളിലും മാറിയിട്ടുണ്ട്.
ചിലർ ശരീരത്തിൽ ചിത്രങ്ങൾ വരക്കാറുണ്ട് .
വിവിധനിറത്തിലാണ് പുലികൾ , പച്ച, മഞ്ഞ്, കറുപ്പ്, സിൽ വർ, ചുവപ്പ്, നീല, പിങ്ക് , വയലറ്റ് എന്നുവേണ്ട മിക്ക നിറത്തിലും കാണാം.
കുടവയറുള്ള പുലിക്കളിക്കാരെയാണ് ഇവിടെ മിക്കവാറും പ്രധാനിയായി കണക്കാക്കുന്നത്.
ഇവർ അരമണി ധരിക്കാറുണ്ട്.
ഇത് കുലുക്കിയാണ് മിക്കവാറും നൃത്തം ചെയ്യാറ്.
പരിപാടി കഴിഞ്ഞാൽ ചായം കഴുകി കളയുന്നത് മണ്ണെണ്ണയുടെ സഹായത്തോടെ ആണ്.
പുലിവർണ്ണങ്ങൾ
ഗൊറില്ല നിറങ്ങളാണ് പുലിവർണ്ണങ്ങളാക്കുന്നത്.
ഇത് മരഉരുപ്പടികൾക്ക് നിറം കൊടുക്കുന്നതിനുള്ളതാണ്.
നിറപ്പൊടികളും വാർണീഷും നീട്ടി അരച്ചാണ്, പുലിവർണ്ണങ്ങൾ ഉണ്ടാക്കുന്നത്.
അരച്ചരച്ച് അരക്കുമ്പോൾ പൊട്ടുന്നതാണ് പാകം.
പുലിക്കൊട്ടും പനംതേങ്ങേം
പുലികളിയുടെ വിളംബരം അറിയിക്കാൻ പുലിക്കളിസംഘക്കാർ നടത്തുന്ന പുലിവാൽ എഴുന്നള്ളിപ്പ് ചടങ്ങിലെ പ്രധാന വായ്ത്താരിയാണ്, പുലിക്കൊട്ടും പനന്തേങ്ങേം .
“ ടങ്ങണ ടങ്ങണങ്ങ് ടങ്ങണ ടങ്ങണങ്ങ് ”
എന്ന താളക്രമത്തിലുള്ള ചെണ്ടക്കൊട്ടും വീക്കയുടെ ഡും ഡും ഡും നാദവും അതിനൊത്ത ഇലത്താളവുംകൂടിച്ചേരുന്ന പുലിക്കൊട്ടിനൊപ്പം പുലിക്കൊട്ടും പനംതേങ്ങേം , പറക്കൊട്ടും പനംതേങ്ങേം എന്ന വരികൾ പാടിക്കൊണ്ടാണ് പുലികൾ കളിക്കുക.
മലയാളത്തിലെ ആദ്യത്തെ എ.ഐ. ഓണപ്പാട്ടുകളുടെ ഓഡിയോ കളക്ഷനായ കണ്ണിൻ ചിറകിലൊരു മഴത്തുള്ളിയിൽ തൃശ്ശൂരിലെ പുലിക്കളിയെകുറിച്ചുള്ള പുലിക്കൊട്ടും പനംതേങ്ങേം എന്ന പാട്ട് ഉൾപ്പെട്ടിരിക്കുന്നു.
ഇത് കൂടി കാണുക Puli Kali എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഓണം തൃശ്ശൂർ ചിത്രശാല പുലിക്കളിയുടെ ഒരു ദൃശ്യം പുലിക്കളി - ഒരുക്കം തൃശ്ശൂരിലെ പുലിക്കളി രാത്രി ദൃശ്യം.
തൃപ്പൂണിത്തുറയിൽ അത്തച്ചമയത്തോട് അനുബന്ധിച്ച് നടന്ന പുലികളി പുലിക്കളി - വിയ്യൂർ ദേശം പുലിക്കളി - വിയ്യൂർ ദേശം പുലിക്കളി - വിയ്യൂർ ദേശം പുലിക്കളി - വിയ്യൂർ ദേശം പുലിക്കളി - വിയ്യൂർ ദേശം അവലംബം
പെരിന്തൽമണ്ണ ഇംഗ്ലീഷ് വിലാസം https://ml.wikipedia.org/wiki/Perinthalmanna
കേരളത്തിലെ മലപ്പുറം ജില്ലയിലുള്ള ഒരു പട്ടണമാണ് പെരിന്തൽമണ്ണ .
കേരളത്തിലെ ഒരു നാട്ടുരാജ്യമായിരുന്ന വള്ളുവനാടിന്റെ തലസ്ഥാനമെന്ന പേരിൽ ചരിത്രപ്രാധാന്യമുള്ള ഇടമാണിത്.
നൂറ്റാണ്ടുകളായി പെരിന്തൽമണ്ണക്ക് ചുറ്റുമുള്ള ഗ്രാമങ്ങൾ വാണിജ്യകേന്ദ്രങ്ങളായിരുന്നു.
1990 ഫെബ്രുവരി 10-നാണ് പെരിന്തൽമണ്ണ നഗരസഭ രൂപീകൃതമായത്.
പെരിന്തൽമണ്ണ റവന്യൂ ഡിവിഷൻ്റെയും താലൂക്കിന്റെയും അതേ പേരിൽ ഒരു ബ്ലോക്ക്ൻ്റേയും ആസ്ഥാനം കൂടിയാണ് പെരിന്തൽമണ്ണ.
1980-2000 കാലത്ത് ഗൾഫ് പണത്താൽ വലിയ വികസന കുതിപ്പ്  നഗരത്തിലുണ്ടായി.
ആമുഖം മൂസക്കുട്ടി സ്മാരക മോഡേൺ ബസ് സ്റ്റാൻഡ് കം ഷോപ്പിംഗ് കോംപ്ലക്സ്, പെരിന്തൽമണ്ണ
1933-ൽ പെരിന്തൽമണ്ണ പഞ്ചായത്തായി.
പിന്നീട് 1990 ഫെബ്രുവരി 10-ന് മുനിസിപ്പാലിറ്റിയായി ഉയർത്തപ്പെട്ടു.
വടക്കുഭാഗത്ത് അങ്ങാടിപ്പുറം, വെട്ടത്തൂർ പഞ്ചായത്തുകളും, കിഴക്കുഭാഗത്ത് താഴെക്കോട്, ആലിപ്പറമ്പ് പഞ്ചായത്തുകളും, തെക്കുഭാഗത്ത് ഏലംകുളം പഞ്ചായത്തും, പടിഞ്ഞാറുഭാഗത്ത് അങ്ങാടിപ്പുറം പഞ്ചായത്തുമാണ് പെരിന്തൽമണ്ണ നഗരസഭ യുടെ അതിരുകൾ .
ആസ്പത്രികളുടെ നഗരം എന്ന് പെരിന്തൽമണ്ണ അറിയപ്പെടുന്നു .
കൂടാതെ രാമദാസ്,അൽശിഫ, മൗലാന, എം ഇഎസ്, ഗവ.
വള്ളുവകോനാതിരിയുടെ സേനാനായകനായിരുന്ന കക്കൂത്ത് നായരുടെ അധ്യക്ഷതയിൽ പണ്ടുകാലത്ത് വർഷം തോറും ഇവിടെ കായികാഭ്യാസപ്രകടനങ്ങൾ അരങ്ങേറിയിരുന്നു.
ഇന്നത്തെ അങ്ങാടിപ്പുറത്തിന് കിഴക്കുഭാഗത്തായി സ്ഥിചെയ്യുന്ന സ്ഥലത്തായിരുന്നു ഈ കായികാഭ്യാസം  നടന്നിരുന്നത്.
പെരിന്തൽമണ്ണ നഗരസഭ യാണ് നഗരത്തിൻ്റെയും പ്രാന്തപ്രദേശങ്ങലുടെയും ഭരണം നടത്തുന്നത്.
ഭരണസൗകര്യത്തിനായി 34 വാർഡുകൾ ആയി തിരിച്ചിട്ടുണ്ട്.
ഓരോ വാർഡിൽ നിന്നും ആ വാർഡിലെ സമ്മദിതായകർ അവരുടെ കൗൺസിലറെ തിരഞ്ഞെടുക്കുന്നു.
ഭൂരിപക്ഷം നഗരസഭാംഗങ്ങൾ ഉള്ള മുന്നണി അല്ലെങ്കിൽ കക്ഷി ആണ് ഭരണം നടത്തുന്നത്.
ചെയർപേഴ്സൺ, വൈസ് ചെയർപേഴ്സൺ എന്നിവരാണ് ഭരണത്തിന് നേതൃത്വം നൽകുന്നത്.
കൗൺസിലർമാർ ആണ് ഇവരെ തിരഞ്ഞെടുക്കുന്നത്.
നിലവിൽ ഇടതു പക്ഷ ജനാധിപത്യ മുന്നണിയാണ് ഭരണം നടത്തുന്നത്.
ശ്രീ. പി. ഷാജി ആണ് നഗരസഭാധ്യക്ഷൻ.
ശ്രീമതി. എ. നസീറ ആണ് വൈസ് ചെയർപേഴ്സൺ.
മുനിസിപ്പാലിറ്റിയിലെ വാർഡുകൾ
വാർഡുകൾ താഴെ കൊടുത്തിരിക്കുന്നു : വാർഡ് നമ്പർ പേര് വാർഡ്  നമ്പർ പേര് 1 ചീരട്ടമണ്ണ 2 മാനത്തുമംഗലം 3 കക്കൂത്ത് 4 വലിയങ്ങാടി 5 കുളിർമല 6 ചെമ്പങ്കുന്ന് 7 കുമരകുളം 8 ലക്ഷം വീട് 9 ഇടുക്കുമുഖം 10 മനഴി സ്റ്റാൻഡ് 11 പഞ്ചമ 12 കുട്ടിപ്പാറ 13 മനപ്പടി 14 പാതയ്ക്കര യുപി സ്കൂൾ 15 കോവിലകംപടി 16 ഒലിങ്കര 17 കിഴക്കേക്കര 18 തെക്കേക്കര 19 അനാതനം 20 പടിഞ്ഞാറേക്കര 21 കുന്നപ്പള്ളി സൗത്ത് 22 കളത്തിലക്കര 23 മാറുകര പറമ്പ് 24 വളയം മൂച്ചി 25 അസാരിക്കര 26 തോട്ടക്കര 27 ജെ എൻ റോഡ് 28 ജെ എൻ റോഡ് സെൻട്രൽ 29 തേക്കിൻകോഡ് 30 കാവുങ്ങൽ പറമ്പ് 31 പുത്തൂർ 32 സംഗീത 33 ആലിക്കൽ 34 ലെമൺ വാലി ക്രമസമാധാനം
പെരിന്തൽമണ്ണയിലെ കോടതി സമുച്ചയത്തിൽ മുൻസിഫ് കോടതി, മജിസ്ട്രേറ്റ് കോടതി, പ്രതേക കോടതി എന്നിവ ഉൾക്കൊള്ളുന്നു.
പെരിന്തൽമണ്ണ പോലീസ് സ്റ്റേഷൻ നഗരത്തിൻ്റെ ഹൃദയഭാഗത്ത് ആണ് സ്ഥിതി ചെയ്യുന്നത്.
പെരിന്തൽമണ്ണ നഗരവും സമീപ പഞ്ചായത്തുകളായ താഴേക്കോട്, ആലിപ്പറമ്പ്, ഏലംകുളം, അങ്ങാടിപ്പുറം, പുലാമന്തോൾ എന്നിവയും ഈ സ്റ്റേഷൻ പരിധിയിൽ വരുന്നു.
മലപ്പുറം ജില്ലാ പോലീസിൻ്റെ പെരിന്തൽമണ്ണ സബ് ഡിവിഷൻ കാര്യാലയവും ഇവിടെയാണ് സ്ഥിതി ചെയ്യുന്നത്.
നഗരത്തിലെ ഗതാഗത നിയന്ത്രണത്തിനും ഗതാഗത നിർവഹണത്തിന് മായി പ്രത്യേക ട്രാഫിക് പോലിസ് യൂണിറ്റുമുണ്ട്.
ലീഗ് തട്ടകമായ ജില്ലയിൽ ഇടത്പക്ഷത്തിന് കൂടുതൽ സ്വാധീനമുള്ളത് ഇവിടെ യാണ് .
കമ്മ്യൂണിസ്റ്റ് ആചാര്യൻ ഇ എം സ് മന ഏലംകുളത്ത് ആണ് .
നഗര ഭരണം തുടർച്ചയായി ഇടതു പക്ഷത്തിൻ്റെ നേതൃത്തിൽ ആണ്.
പെരിന്തൽമണ്ണ നിയമസഭ മണ്ഡലം മുസ്‌ലിം ലീഗിൻ്റെ നജീബ് കാന്തപുരം ആണ് പ്രതിനിധീകരിക്കുന്നത്.
പെരിന്തൽമണ്ണ നിയമസഭാ മണ്ഡലത്തിൽ ഇനി പറയുന്ന തദ്ദേശസ്വയംഭരണസ്ഥാപനങൾ ഉൾപ്പെടുന്നു: പെരിന്തൽമണ്ണ നഗരസഭ, താഴെക്കോട്, ആലിപ്പറമ്പ്, ഏലംകുളം, മേലാറ്റൂർ, പുലാമന്തോൾ, വെട്ടത്തൂർ എന്നീ ഗ്രാമഞ്ചായത്തുകൾ.
നിലവിലെ എം.എൽ. എ. മുസ്ലിം ലീഗിൻ്റെ ശ്രീ. നജീബ് കാന്തപുരം ആണ്.
നിലവിലെ എം.പി. ശ്രീ. ഇ.
ടി. മുഹമ്മദ് ബഷീർ ആണ്.
പെരിന്തൽമണ്ണയുടെ സമീപ ഗ്രാമങ്ങളുടെ ഭരണത്തിനും വികസനത്തിനുമായി പെരിന്തൽമണ്ണ ബ്ലോക്ക് പഞ്ചായത്തും, അതാത് ഗ്രാമപഞ്ചായത്തുകളുമുണ്ട്.
പെരിന്തൽമണ്ണ ബ്ലോക്ക്
താഴെപ്പറയുന്ന ഗ്രാമപഞ്ചായത്തുകളുടെ ബ്ലോക്ക് തല ഭരണത്തിന്റെ ചുമതലയുള്ള തദ്ദേശ സ്വയംഭരണ സ്ഥാപനമാണ് പെരിന്തൽമണ്ണ ബ്ലോക്ക് പഞ്ചായത്ത്: ആലിപ്പറമ്പ് ഗ്രാമപഞ്ചായത്ത് ഏലംകുളം ഗ്രാമപഞ്ചായത്ത് പുലാമന്തോൾ ഗ്രാമപഞ്ചായത്ത് അങ്ങാടിപ്പുറം ഗ്രാമപഞ്ചായത്ത് കീഴാറ്റൂർ ഗ്രാമപഞ്ചായത്ത് മേലാറ്റൂർ ഗ്രാമപഞ്ചായത്ത് വെട്ടത്തൂർ ഗ്രാമപഞ്ചായത്ത് താഴേക്കോട് ഗ്രാമപഞ്ചായത്ത് ഗതാഗതം
=== റോഡ് ===മധ്യകേരളത്തിൽ ഏറ്റവും കൂടുതൽ റോഡുകൾ സംഗമിക്കുന്ന ഒരു നഗരമാണ് പെരിന്തൽമണ്ണ.
കോഴിക്കോട് പാലക്കാട് ചെറുപ്പുളശ്ശേരി ,കുന്നംകുളം നിലമ്പൂർ മേലാറ്റൂർ വളാഞ്ചേരി ,തിരൂര്, മഞ്ചേരി എന്നീ ഭാഗത്ത് നിന്നുള്ള റോഡുകൾ ഇവിടെ സംഗമിക്കുന്നു.
ആശുപത്രി നഗരമായി വളർന്ന വരാനുള്ള ഒരു പ്രധാന കാരണവും ഈ പ്രത്യേകതയാണ് ഷൊർണൂർ-പെരിന്തൽമണ്ണ സംസ്ഥാനപാത 23 പെരിന്തൽമണ്ണയിൽ ദേശീയപാത 966 -ൽ ചേർന്ന് അവസാനിക്കുന്നു.
പെരുമ്പിലാവ്-നിലമ്പൂർ സംസ്ഥാനപാത 39 പെരിന്തൽമണ്ണ നഗരത്തിലൂടെയാണ് കടന്നുപോകുന്നത്.
സംസ്ഥാനപാത 53 - പാലക്കാട് നിന്നും  ചെർപ്പുളശ്ശേരി വഴി പെരിന്തൽമണ്ണയെ ബന്ധിപ്പിക്കുന്നു.
വളാഞ്ചേരി-നിലമ്പൂർ സംസ്ഥാന പാത 73.
ഒരു കെഎസ്ആർടിസി സബ് ഡിപ്പോയും മൂന്ന് സ്വകാര്യ ബസ് സ്റ്റാൻഡുകളുമാണ് നഗരത്തിന് സൗകര്യമൊരുക്കുന്നത്.
നിലമ്പൂർ-ഷൊറണൂർ തീവണ്ടി പാതയിൽ പെരിന്തൽമണ്ണയ്ക്ക് സമീപം മൂന്ന് സ്റ്റേഷനുകളുണ്ട്: ടൗണിൽ നിന്ന് 2.5 കി.
മീ (1.6 മൈൽ) പടിഞ്ഞാറ് അങ്ങാടിപ്പുറത്ത് ഒരു പ്രധാന സ്റ്റേഷൻ, പട്ടിക്കാട്, ചെറുകര എന്നിവിടങ്ങളിൽ രണ്ട് ചെറിയ സ്റ്റേഷനുകൾ.
ഏറ്റവും അടുത്തുള്ള വിമാനത്താവളം കോഴിക്കോട് കരിപ്പൂരാണ് സർക്കാർ സ്ഥാപനങ്ങൾ റവന്യൂ ഡിവിഷണൽ ഓഫീസ്, പെരിന്തൽമണ്ണ താലൂക്ക് ഓഫീസ്, പെരിന്തൽമണ്ണ മിനി സിവിൽ സ്റ്റേഷൻ, പെരിന്തൽമണ്ണ താലൂക്ക് സപ്ലൈ ഓഫീസ്, പെരിന്തൽമണ്ണ നഗരസഭ കാര്യാലയം, പെരിന്തൽമണ്ണ പെരിന്തൽമണ്ണ ബ്ലോക്ക് പഞ്ചായത്ത് കാര്യാലയം സബ് രജിസ്ട്രാർ ഓഫീസ്, പെരിന്തൽമണ്ണ കെ.എസ്.ഇ.
ബി, ഡിവിഷൻ ഓഫീസ്,  പെരിന്തൽമണ്ണ സബ് ഡിവിഷണൽ പോലീസ് ഓഫീസ്, പെരിന്തൽമണ്ണ ഫയർ ആൻ്റ് റെസ്ക്യൂ സ്റ്റേഷൻ, പെരിന്തൽമണ്ണ സബ് റീജിയണൽ ട്രാസ്പോർട്ട് ഓഫീസ്, പെരിന്തൽമണ്ണ സബ് ട്രഷറി, പെരിന്തൽമണ്ണ സബ് ജയിൽ, പെരിന്തൽമണ്ണ പെരിന്തൽമണ്ണ പോലീസ് സ്റ്റേഷൻ പെരിന്തൽമണ്ണ എക്സൈസ് സർക്കിൾ ഓഫീസ് ട്രാഫിക് എൻഫോഴ്സ്മെൻ്റ് യൂണിറ്റ്, പെരിന്തൽമണ്ണ വിദ്യാഭ്യാസ സ്ഥാപനങ്ങൾ സ്കൂളുകൾ ഗവ: മോഡൽ ഹയർ സെക്കൻഡറി സ്കൂൾ, പെരിന്തൽമണ്ണ ഗവ: ഗേൾസ് വൊക്കേഷണൽ ഹയർ സെക്കണ്ടറി സ്കൂൾ, പെരിന്തൽമണ്ണ ടെക്നിക്കൽ ഹയർ സെക്കൻഡറി സ്കൂൾ, പെരിന്തൽമണ്ണ പ്രസെൻ്റേഷൻ ഹയർ സെക്കണ്ടറി സ്കൂൾ, പെരിന്തൽമണ്ണ ഗവ: മോഡൽ ലോവർ പ്രൈമറി സ്ക്കൂൾ, പെരിന്തൽമണ്ണ അസ്സീസി ഹയർ സെക്കണ്ടറി ബധിര വിദ്യാലയം, പലച്ചോട് പോസ്റ്റ്, മാ ലാ പറമ്പ് കോളേജുകൾ പൂക്കോയ തങ്ങൾ സ്മാരക ഗവൺമെൻ്റ് കോളജ്, പെരിന്തൽമണ്ണ ഗവ: പോളിടെക്നിക് കോളജ്, പെരിന്തൽമണ്ണ എം. ഇ.
എസ്. മെഡിക്കൽ കോളജ്, പെരിന്തൽമണ്ണ ആരാധനാലയങ്ങൾ ടൗൺ ജുമാ മസ്ജിദ്, പെരിന്തൽമണ്ണ ഹനഫി മസ്ജിദ്, പെരിന്തൽമണ്ണ കക്കൂത്ത്- വലിയങ്ങാടി ജുമാ മസ്ജിദ് കുമരകുളം ജുമാ മസ്ജിദ് തിരുമാന്ധാംകുന്ന് ഭഗവതി ക്ഷേത്രം, അങ്ങാടിപ്പുറംവള്ളുവനാട് രാജ്യത്തിൻ
റ മൂലസ്ഥാനം ഇവിടെ യായിരുന്നു
== ആശുപത്രികൾ മധ്യകേരളത്തിൻ്റെ മെഡിസിറ്റി എന്ന് പെരിന്തൽ മണ്ണ അറിയ പെടുന്നു.
മൗലാന ഹോസ്പിറ്റൽ, പെരിന്തൽമണ്ണ അൽശിഫ ഹോസ്പിറ്റൽ, പെരിന്തൽമണ്ണ എം.ഇ.
എസ്. മെഡിക്കൽ കോളജ് ഹോസ്പിറ്റൽ, പെരിന്തൽമണ്ണ ഇ.
എം.എസ്. സഹകരണ ആശുപത്രി, പെരിന്തൽമണ്ണ രാമദാസ് ആശുപത്രി KSRTC            ജില്ല ആശുപത്രി KSRTC ക്കു സമീപം                             അൽ സലാമ കണ്ണ് ആശുപത്രി മനഴി സ്റ്റാൻ്റ് ശ്രദ്ധേയരായ ആളുകൾ ഇ.
എം.എസ്. നമ്പൂതിരിപ്പാട് - കേരളത്തിൻ്റെ ആദ്യത്തെ മുഖ്യമന്ത്രി ഏലംകുളം ആണ് ജന്മദേശം.
പൂന്താനം നമ്പൂതിരി ജ്‌ഞാനപ്പാന എന്ന കവിതയുടെ രചയിതാവ്  പൂതാനം ഇല്ലം കീഴാറ്റൂർ ആക്കപ്പറമ്പ് സമീപം നാലകത്ത് സൂപ്പി - മുൻ വിദ്യാഭ്യാസ മന്ത്രി പി. ശ്രീരാമകൃഷ്ണൻ - മുൻ കേരള നിയമസഭ സ്പീക്കർ പട്ടിക്കാട് സ്വദേശി പാലോളി മുഹമ്മദ് കുട്ടി - രാഷ്ട്രീയ പ്രവർത്തകൻ മഞ്ഞളാംകുഴി അലി - രാഷ്ട്രീയ പ്രവർത്തകൻ, നിർമാതാവ്, മുൻ എംഎൽഎ സൂരജ് തേലക്കാട് , അഭിനേതാവ് ബൈജു.
സി പി - കവി, കഥാകൃത്ത് റഫറൻസുകൾ Perinthalmanna എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പ്രഭാവർമ്മ ഇംഗ്ലീഷ് വിലാസം https://ml.wikipedia.org/wiki/Prabha_Varma
കവിയും ചലച്ചിത്രഗാന രചയിതാവും മാധ്യമ പ്രവർത്തകനും ടെലിവിഷൻ അവതാരകനുമാണ്‌ പ്രഭാവർമ്മ .
കേന്ദ്ര സാഹിത്യ അക്കാദമി അവാർഡ് , കേരള സാഹിത്യ അക്കാദമി അവാർഡ് , ആശാൻ പ്രൈസ്, വയലാർ അവാർഡ് , വള്ളത്തോൾ അവാർഡ് , ഉള്ളൂർ അവാർഡ്‌ , പത്മ പ്രഭാ പുരസ്ക്കാരം  തുടങ്ങിയവ സാഹിത്യ രംഗത്ത്.
ശ്യാമ മാധവം, കനൽച്ചിലമ്പ്, രൗദ്രസാത്വികം തുടങ്ങിയ കാവ്യാഖ്യായികകളടക്കം പതിനഞ്ചിലേറെ കൃതികൾ.
ഇപ്പോൾ മുഖ്യമന്ത്രിയുടെ മാധ്യമ ഉപദേഷ്ടാവ്‌.
കേന്ദ്ര സാഹിത്യ അക്കാദമി എക്സി്സിക്യൂട്ടീവ്  കമ്മറ്റിയംഗം.
കേരള സാഹിത്യ അക്കാദമി വൈസ് പ്രസിഡണ്ട്, ദേശാഭിമാനി റസിഡന്റ് എഡിറ്റർ, കൈരളി - പീപ്പിൾ ടി.വി ന്യൂസ് ഡയറക്ടർ എന്നീ നിലകളിൽ പ്രവർത്തിച്ചിട്ടുണ്ട്.
1996-2001-ൽ മുഖ്യമന്ത്രിയുടെ (ശ്രീ.ഇ.കെ.നായനാർ) പ്രസ് സെക്രട്ടറിയായിരുന്നു. 'ശ്യാമമാധവ'ത്തിനു കേന്ദ്ര സാഹിത്യ അക്കാദമി അവാർഡും 'അർക്കപൂർണിമ 'യ്ക്കു കേരള സാഹിത്യ അക്കാദമി പുരസ്കാരവും ലഭിച്ചു .
മൂന്നു തവണ ചലച്ചിത്ര ഗാനരചനയ്ക്കുള്ള സ്‌റ്റേറ്റ് അവാർഡ് ലഭിച്ചു.
രണ്ടുവട്ടം നാടകഗാന രചനയ്ക്കുള്ള സംഗീത നാടക അക്കാദമി അവാർഡ് ലഭിച്ചു.
ഫിലിം ഫെയർ നോമിനേഷൻ, ഫിലിം ക്രിട്ടിക്സ് അവാർഡ് എന്നിവയും ലഭിച്ചു.
ചലച്ചിത്ര ഗാനങ്ങളിൽ 'ഒരു ചെമ്പനീർ പൂവിറുത്തു ഞാനോമലേ...'
(സ്ഥിതി) ഏതു സുന്ദര സ്വപ്നയവനിക (നടൻ), ഏനൊരുവൻ (ഒടി  യൻ) തുടങ്ങി നിരവധി ഹിറ്റുകൾ..
1959 ൽ ജനിച്ച പ്രഭാവർമ്മ, ചങ്ങനാശ്ശേരി എൻ.എസ്.എസ്. ഹിന്ദു കോളേജിൽ നിന്ന് ആംഗലേയ സാഹിത്യത്തിൽ ബിരുദം നേടി.
ബിരുദാനന്തര ബിരുദവും  നിയമ ബിരുദവുമുണ്ട്. 'ഇന്ത്യാ ഇൻസൈഡ്'  'വാർത്താ വിചാരം എന്നീ പംക്തികൾ  ടി.വിയിൽ കൈകാര്യം ചെയ്തിരുന്നു.
കേന്ദ്ര സാഹിത്യ അക്കാദമിയുടെ നിർവാഹക അംഗമാണ്‌ പ്രഭാവർമ്മ .
ഭാര്യ:മനോരമ ,മകൾ:ജ്യോത്സ്ന , മരുമകൻ: കേണൽ കെ.വി.മഹേന്ദ്ര, കൊച്ചുമകൾ: ജാൻവി.
കൃതികൾ പ്രഭാവർമ്മ കവിതാസമാഹാരം സൗപർണിക അർക്കപൂർണിമ അവിചാരിതം ചന്ദനനാഴി ആർദ്രം കാലപ്രയാഗ മഞ്ഞിനോട് വെയിൽ എന്ന പോലെയും അപരിഗ്രഹം ശ്യാമമാധവം (കാവ്യാഖ്യായിക) കനൽച്ചിലമ്പ് (കാവ്യാഖ്യായിക) രൗദ്ര സാത്വികം  (കാവ്യാഖ്യായിക) മറ്റു കൃതികൾ പാരായണത്തിന്റെ രീതിഭേദങ്ങൾ (പ്രബന്ധസമാഹാരം) മലേഷ്യൻ ഡയറിക്കുറിപ്പുകൾ (യാത്രാവിവരണം) രതിയുടെ കാവ്യപദം സന്ദേഹിയുടെ ഏകാന്തയാത്ര തന്ത്രീലയ സമന്വിതം കേവലത്വവും ഭാവുകത്വവും ദൃശ്യമാധ്യമങ്ങളും സംസ്ക്കാരവും എന്തുകൊണ്ട് ഫാസിസം After the Aftermath (Novel) ദലമർമ്മരം (ഓർമ്മക്കുറിപ്പുകൾ ) പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം കേരള സാഹിത്യ അക്കാദമി പുരസ്കാരം മൂലൂർ അവാർഡ് അങ്കണം അവാർഡ് കുഞ്ചു പിള്ള അവാർഡ് റ്റി.
എസ് തിരുമുമ്പ് അവാർഡ് വയലാർ അവാർഡ്.
ആശാൻ പ്രൈസ് .
വള്ളത്തോൾ അവാർഡ് മഹാകവി പി. പുരസ്കാരം ഉള്ളൂർ അവാർഡ്.
കൃഷ്ണഗീതി പുരസ്കാരം മലയാറ്റൂർ അവാർഡ് മാർ ഗ്രിഗോറിയസ് അവാർഡ് കണ്ണശ്ശ പുരസ്കാരം പ്രേംജി പുരസ്കാരം കടവനാട് പുരസ്കാരം കടത്തനാട് ഉദയവർമ്മ പുരസ്കാരം മുല്ലനേഴി പുരസ്കാരം വെൺമണി അവാർഡ് എഴുമംഗലം അവാർഡ് മഹാകവി പന്തളം കേരളവർമ്മ അവാർഡ് അബുദാബി ശക്തി അവാർഡ് കുവൈറ്റ് കല അവാർഡ് ബഹറിൻ കേരള സമാജം അവാർഡ് ശ്രീകണ്ഠേശ്വരം പുരസ്കാരം വൈലോപ്പിള്ളി സാഹിത്യ പുരസ്കാരം പത്മപ്രഭാ പുരസ്ക്കാരം.
അങ്കണം പുരസ്കാരം വയലാർ അവാർഡ് - 2013 - ശ്യാമമാധവം - പി.കേശവദേവ്് അവാർഡ് പത്മപ്രഭാ പുരസ്കാരം - 2017 കടമ്മനിട്ട അവാർഡ് ജെ കെ വി പുരസ്കാരം സ്റ്റേറ്റ് ലൈബ്രറി കൗൺസിൽ പുരസ്കാരം.2019 സിനിമ / ടെലിവിഷൻ / നാടകം മികച്ച ഗാനരചയിതാവിനുള്ള കേരള സംസ്ഥാന ചലച്ചിത്ര പുരസ്കാരം മൂന്നുതവണ (2008, 2013, 2017) ഫിലിം ക്രിട്ടിക്സ് അവാർഡ് രണ്ടു തവണ ഫിലിം ഫെയർ അവാർഡ് നോമിനേഷൻ സംസ്ഥാന ടെലിവിഷൻ അവാർഡ് പ്രത്യേക പരാമർശം.
മികച്ച നാടക ഗാന രചയിതാവിനുള്ള സംസ്ഥാന സംഗീത നാടക അക്കാദമി അവാർഡ് രണ്ടുതവണ പത്രപ്രവർത്തന രംഗത്തെ പുരസ്കാരങ്ങൾ മികച്ച ജനറൽ റിപ്പോർട്ടിംഗിനുള്ള സംസ്ഥാന പുരസ്കാരം കെ. മാധവൻകുട്ടി പുരസ്കാരം(ഇംഗ്ലീഷ് ഫീച്ചറിനുള്ളത്) മികച്ച രാഷ്ട്രീയ റിപ്പോർട്ടിംഗിനുള്ള കെ.സി. സെബാസ്റ്റ്യൻ പുരസ്കാരം മീഡിയ ട്രസ്റ്റ് അവാർഡ്.
അവലംബം പുറം കണ്ണി Prabha Varma എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പ്രഭാവർമ്മയുടെ രചനയിലുള്ള ചലച്ചിത്രഗാനങ്ങളുടെ പട്ടിക
സയൻസ് സ്ലാം
ശാസ്ത്രജ്ഞർ അവരുടെ സ്വന്തം ഗവേഷണ പ്രവർത്തനങ്ങൾ ഒരു നിശ്ചിത സമയപരിധിക്കുള്ളിൽ (സാധാരണയായി 10 മിനിറ്റ്) വിദഗ്ധരല്ലാത്ത പ്രേക്ഷകർക്ക് മുന്നിൽ അവതരിപ്പിക്കുന്ന ഒരു ശാസ്ത്രീയ പ്രഭാഷണപരിപാടിയാണ് സയൻസ് സ്ലാം .
വൈവിധ്യമാർന്ന പ്രേക്ഷകരെ വിനോദപരമായ രീതിയിൽ നിലവിലെ ശാസ്ത്രം പഠിപ്പിക്കുന്നതിലാണ് ഈ പദ്ധതി ശ്രദ്ധ കേന്ദ്രീകരിക്കുന്നത്.
അവതരണം പ്രേക്ഷകർ വിലയിരുത്തുന്നു.
ശാസ്ത്ര ആശയവിനിമയത്തിന്റെ ഒരു രൂപമാണ് സയൻസ് സ്ലാം.
സയൻസ് ലളിതവും ആകർഷകവുമായി സാധാരണക്കാർക്കു പകർന്നുകൊടുക്കൽ പരിപോഷിപ്പിക്കാൻ ലോകവ്യാപകമായി  നടത്തുന്നു.
ശാസ്ത്രത്തിന്റെ എല്ലാ മേഖലകൾക്കും സയൻസ് സ്ലാമുകൾ നടത്തുന്നുണ്ട്.
എന്നിരുന്നാലും ചില പ്രത്യേക വിഷയങ്ങളിൽ പ്രത്യേക സയൻസ് സ്ലാമുകൾ നിലവിലുണ്ട്.
ടെക്നിക്കൽ സയൻസ് സ്ലാമുകൾ, ഹെൽത്ത് സയൻസ് സ്ലൈമുകൾ, സോഷ്യോളജിക്കൽ സയൻസർ സ്ലാമുകൾ, ജൂനിയർ സയൻസ് സ്ലാമുകൾ, കുട്ടികളുടെ സയൻസ് സ്ലാമുകൾ , ബൈനേഷണൽ സയൻസസ് സ്ലാമുകള് എന്നിവ ഇതിന് ഉദാഹരണങ്ങളാണ്.
അവലംബങ്ങൾ പുറത്തേക്കുള്ള കണ്ണികൾ Kerala Science Slam 24 scienceslam.org scienceslam.ch
റെജിയോൺ ഡെ മഗല്യാൻസ് ഡെല യെ അന്റാർട്ടിക്ക ചിലെന ഇംഗ്ലീഷ് വിലാസം https://ml.wikipedia.org/wiki/Magallanes_y_la_Ant%C3%A1rtica_Chilena_Region
ചിലിയിലെ 15 പ്രവിശ്യകളിൽ ഒന്നാണ് റീജിയൺ ഓഫ് മഗല്ലൻ .
ഔദ്യോഗികമായി XII റീജിയൺ ഓഫ് മഗെല്ലൻ ആൻഡ് ചിലിയൻ അന്റാർട്ടിക്ക എന്നാണ് ഇത് അറിയപ്പെടുന്നത് ( Spanish : XII Región de Magallanes y de la Antártica Chilena ), ചിലിയുടെ ഏറ്റവും തെക്കുള്ളതും ഏറ്റവും വലിപ്പമുള്ളതും ഈ മേഖലയ്ക്കാണ്.
ഈ മേഖലയേയേക്കാൾ ജനസംഖ്യ കുറഞ്ഞ ഒരു മേഖല മാത്രമേ ചിലിയിലുള്ളൂ.
ഇതിനെ നാലു പ്രവിശ്യകളായി തിരിച്ചിട്ടുണ്ട്: അൾട്ടിമ എസ്പെരാൻസ , മഗല്ലൻ , ടിയറ ഡെൽ ഫുയെഗോ , അന്റാർട്ടിക്ക ചിലെന എന്നിവ.
ടോറെസ് ഡെൽ പൈൻ , കേപ്പ് ഹോൺ , ടിയറ ഡെൽ ഫുയെഗോ ദ്വീപ് മഗെല്ലൻ കടലിടുക്ക് എന്നിവ ഇവിടുത്തെ പ്രസിദ്ധമായ സ്ഥലങ്ങളാണ്.
ചിലി അവകാശവാദമുന്നയിക്കുന്ന അന്റാർട്ടിക്കയുടെ ഭാഗങ്ങളും ഈ മേഖലയുടെ ഭാഗമായാണ് പരിഗണിക്കപ്പെടുന്നത്.
പന്നിവളർത്തൽ, എണ്ണ ഖനനം, വിനോദസഞ്ചാരം എന്നിവയാണ് ഇവിടത്തെ പ്രധാന വരുമാനമാർഗ്ഗം.
പാറ്റഗോണിയൻ എക്സ്പെഡിഷൻ റേസ് അവലംബം സ്രോതസ്സ് C. Michael Hogan (2008) Cueva del Milodon , The Megalithic Portal, ed.
A. Burnham The Megalithic Portal പുറത്തേയ്ക്കുള്ള കണ്ണികൾ Gobierno Regional Magallanes y Antártica Chilena Official website (in Spanish) Cape Horn Biosphere Reserve BBC article: "Lake disappears suddenly in Chile"
53°09′45″S 70°55′21″W ﻿ / ﻿ 53.1625°S 70.9225°W ﻿ / -53.1625; -70.9225
ഹന്ന മൈലി ഇംഗ്ലീഷ് വിലാസം https://ml.wikipedia.org/wiki/Hannah_Miley
ഒരു സ്കോട്ടിഷ് മത്സര നീന്തൽതാരമാണ് ഹന്ന ലൂയിസ് മൈലി (ജനനം: 8 ഓഗസ്റ്റ് 1989) ഇൻവെറൂറി നീന്തൽ കേന്ദ്രത്തിലായിരുന്നു മൈലി പരിശീലനം നേടിയത്.
മൂന്ന് ഒളിമ്പിക് ഗെയിംസിൽ ഗ്രേറ്റ് ബ്രിട്ടനെ പ്രതിനിധീകരിച്ച് 400 മീറ്റർ ഇൻഡിവിഡുയൽ മെഡ്‌ലിയിൽ ഫൈനലിലെത്തി.
2008-ൽ ആറാം സ്ഥാനത്തും 2012-ൽ അഞ്ചാമതും 2016-ൽ നാലാമതും എത്തി.
മൈലി 400 മീറ്റർ ഇൻഡിവിഡുയൽ മെഡ്‌ലിയിലും മുൻ ലോക ഷോർട്ട് കോഴ്‌സ് ചാമ്പ്യൻ (2012), യൂറോപ്യൻ ചാമ്പ്യൻ (2010), ഗ്രേറ്റ് ബ്രിട്ടനെ പ്രതിനിധീകരിച്ച് രണ്ട് തവണ യൂറോപ്യൻ ഷോർട്ട് കോഴ്‌സ് ചാമ്പ്യൻ (2009, 2012), സ്‌കോട്ട്‌ലൻഡിനെ പ്രതിനിധീകരിച്ച് രണ്ടുതവണ കോമൺ‌വെൽത്ത് ചാമ്പ്യൻ (2010, 2014) എന്നിവയും ആയിരുന്നു.
2010-ലെ കോമൺ‌വെൽത്ത് ഗെയിംസിൽ സ്‌കോട്ട്‌ലൻഡിനെ പ്രതിനിധീകരിച്ച് 400 മീറ്റർ ഇൻഡിവിഡുയൽ മെഡ്‌ലിയിൽ അവർ സ്വർണം നേടി.
2008-ലെ സമ്മർ ഒളിമ്പിക്സിൽ 200 മീറ്ററിലും 400 മീറ്ററിലും ഇൻഡിവിഡുയൽ മെഡ്‌ലി നീന്തൽ മത്സരങ്ങളിൽ ഗ്രേറ്റ് ബ്രിട്ടനെ പ്രതിനിധീകരിച്ച മൈലി 2012-ലെ സമ്മർ ഒളിമ്പിക്സിൽ 400 മീറ്റർ ഇൻഡിവിഡുയൽ മെഡ്‌ലിയിൽ ഗ്രേറ്റ് ബ്രിട്ടനെ പ്രതിനിധീകരിച്ച് അഞ്ചാം സ്ഥാനം നേടി.
2012-ൽ മൈലി വേൾഡ് ആന്റ് യൂറോപ്യൻ 400 മീറ്റർ ഇൻഡിവിഡുയൽ മെഡ്‌ലി ഷോർട്ട് കോഴ്‌സ് ചാമ്പ്യനുമായി.
1999-ൽ സ്യൂ റോൾഫിന് ശേഷം യൂറോപ്യൻ ഷോർട്ട് കോഴ്‌സ് ചാമ്പ്യൻഷിപ്പിൽ മൂന്ന് വ്യക്തിഗത മെഡലുകൾ നേടിയ ആദ്യത്തെ ബ്രിട്ടീഷ് നീന്തൽ താരമായി അവർ മാറി.
വേൾഡ് ഷോർട്ട് കോഴ്സ് ചാമ്പ്യൻഷിപ്പിൽ മൈലി രണ്ട് മെഡലുകൾ നേടി.
അതിൽ കരിയറിലെ ആദ്യത്തെ ലോക കിരീടം ഉൾപ്പെടുന്നു.
ഗ്ലാസ്‌ഗോയിൽ നടന്ന 2014-ലെ കോമൺ‌വെൽത്ത് ഗെയിംസിൽ 400 മീറ്റർ ഇൻഡിവിഡുയൽ മെഡ്‌ലി കിരീടം നിലനിർത്തി.
ഗെയിംസിൽ ഏഴ് ഫൈനലുകളിൽ എത്തിയ മൈലി 200 മീറ്റർ ഫ്രീസ്റ്റൈലിലും 400 മീറ്റർ ഇൻഡിവിഡുയൽ മെഡ്‌ലിയിലും ആകെ രണ്ട് മെഡലുകൾ നേടി.
സ്വർണവും മൊത്തം ആറ് മെഡലുകളും നേടി 2015 ഫെബ്രുവരിയിൽ അരീന പ്രോ നീന്തൽ പരമ്പരയിൽ അരങ്ങേറ്റം കുറിച്ചു.
ഏറ്റവും ശക്തമായ ഇവന്റിൽ സ്വർണം ഉൾപ്പെടെ 2017 മാർച്ചിൽ അവർ രണ്ട് മെഡലുകൾ കൂടി ചേർത്തു.
കെല്ലോഗ്സ് ഫ്രീ കിഡ്സ് നീന്തൽ കാമ്പെയ്‌നെയാണ് ഹന്നാ മൈലി ഇപ്പോൾ പിന്തുണയ്ക്കുന്നത്.
ഇംഗ്ലണ്ടിലെ വിൽ‌ട്ട്ഷയറിലെ സ്വിൻ‌ഡോണിലാണ് അവർ ജനിച്ചത്.
ജനിച്ച് ഏതാനും മാസങ്ങൾക്ക് ശേഷം സ്കോട്ട്‌ലൻഡിലെ ഇൻ‌വെറൂറിയിലേക്ക് താമസം മാറ്റി.
അവിടെ റോബർട്ട് ഗോർഡൻ സർവകലാശാലയിൽ നിന്ന് ബിരുദം നേടുന്നതിനുമുമ്പ് ഇൻ‌വെറൂറി അക്കാദമിയിൽ ചേർന്നു.
2019-ൽ ഗ്ലാസ്‌ഗോയിൽ നടക്കുന്ന ലെൻ ഷോർട്ട് കോഴ്‌സ് ചാമ്പ്യൻഷിപ്പിന്റെ അംബാസഡറാണ് മൈലി.
വ്യക്തിഗത മികച്ചവയും റെക്കോർഡുകളും Event Long course Short course 200m butterfly 2:08.24 2:08.32 200m individual medley 2:09.46 2:06.21 400m individual medley 4:31.33 NR 4:23.14 NR Key ER:European CR:Commonwealth NR:British Awards and Nominations Awards Won Nom Ref Sports Personality of the Year ( Sport Scotland ) 2010, 2014 Scottish Sports Person of the Year ( CGC Scotland ) 2010 2009, 2011 Nancy Riach Memorial Medal ( Scottish Swimming ) 2011, 2013 JY Coutts Award ( Scottish Swimming ) 2014 Berger Paint Trophy ( Scottish Swimming ) 2011, 2012, 2013 Female Sports Achiever of the Year ( Aberdeen Sport) 2014 അവലംബം പുറത്തേക്കുള്ള കണ്ണികൾ British Swimming athlete profile Scottish Swimming athlete profile Archived 2017-04-24 at the Wayback Machine .
British Olympic Association athlete profile
സംസ്കർ കേന്ദ്ര ഇംഗ്ലീഷ് വിലാസം https://ml.wikipedia.org/wiki/Sanskar_Kendra Chabutaro (bird feeding pole) at Sanskar Kendra, Ahmedabad , India.
It is 120 years old and was originally in Kshetrapal ni Pol.
വാസ്തുശില്പിയായ ലെ കൂർബസിയേ രൂപകല്പന ചെയ്ത ഇന്ത്യയിലെ അഹമ്മദാബാദിലുള്ള ഒരു മ്യൂസിയമാണ് സംസ്കർ കേന്ദ്ര .
അഹമ്മദാബാദിന്റെ ചരിത്രം, കല, സംസ്കാരം, വാസ്തുവിദ്യ എന്നിവ ചിത്രീകരിക്കുന്ന ഒരു സിറ്റി മ്യൂസിയമാണിത്.
പട്ടങ്ങൾ, ഫോട്ടോഗ്രാഫുകൾ, മറ്റ് പുരാവസ്തുക്കൾ എന്നിവയുടെ ശേഖരം ഉൾപ്പെടുന്ന മറ്റൊരു പതംഗ് കൈറ്റ് മ്യൂസിയം അവിടെയുണ്ട്.
പാൾഡിക്ക് സമീപമുള്ള സർദാർ പാലത്തിന്റെ പടിഞ്ഞാറേ അറ്റത്താണ് കാമ്പസ് സ്ഥിതി ചെയ്യുന്നത്.
സ്വിസ്-ഫ്രഞ്ച് ആർക്കിടെക്റ്റ് ലെ കൂർബസിയേ ആണ് മ്യൂസിയം മോഡേണിസ്റ്റ് ശൈലിയിൽ രൂപകൽപ്പന ചെയ്തത്.
രൂപകൽപന ചെയ്യുന്ന സമയത്ത് ഇത് മ്യൂസിയം ഓഫ് നോളജ് എന്ന് നാമകരണം ചെയ്യപ്പെട്ടു.
അഹമ്മദാബാദിലെ സാംസ്കാരിക കേന്ദ്രത്തിന്റെ ഒരു വലിയ സമുച്ചയത്തിന്റെ ഭാഗമായിരുന്നു ഇത്.
നരവംശശാസ്ത്രം, പ്രകൃതിചരിത്രം, പുരാവസ്തുശാസ്ത്രം, സ്മാരക ശിൽപങ്ങൾ, വർക്ക്ഷോപ്പുകൾ, ഡിപ്പോകൾ, തുറസ്സായ സ്ഥലങ്ങളിലെ നാടോടിക്കഥകൾ എന്നിങ്ങനെ വ്യത്യസ്ത വിഷയങ്ങൾക്കായി പ്രത്യേക പവലിയനുകളും മേഖലകളും ഉണ്ടായിരുന്നു.
മിറാക്കിൾ ബോക്‌സ് എന്ന പേരിൽ തിയേറ്ററിനുള്ള പവലിയനും ഇതിൽ ഉൾപ്പെട്ടിരുന്നു.
എന്നാൽ ആസൂത്രണം ചെയ്ത മുഴുവൻ സാംസ്കാരിക കേന്ദ്രത്തിൽ നിന്ന് മ്യൂസിയം മാത്രമാണ് നിർമ്മിച്ചത്.
1954 ഏപ്രിൽ 9-നാണ് ഇതിന്റെ തറക്കല്ലിട്ടത്.
ആധുനിക വാസ്തുവിദ്യ Foundation Block of Ellisbridge.
Now at Sanskar Kendra.
3.4 മീറ്റർ (11 അടി) ഉയരമുള്ള അദ്ദേഹത്തിന്റെ കൈയൊപ്പുള്ള പൈലറ്റികളിൽ കെട്ടിടം  നിലകൊള്ളുന്നു.
കെട്ടിടത്തിന്റെ പുറംഭാഗം പ്ലെയിൻ ഇഷ്ടികയും അസംസ്കൃത കോൺക്രീറ്റിന്റെ (Béton brut) ഘടനയുടെ അനാവൃതമായ ഘടകങ്ങളും ഉള്ളതാണ്.
ഘടനാപരമായ ഗ്രിഡ് 7 മീറ്ററാണ് (23 അടി).
ചൂടുള്ള കാലാവസ്ഥയിൽ നിന്ന് സംരക്ഷിക്കുന്നവിധത്തിലാണ് കെട്ടിടം രൂപകൽപ്പന ചെയ്തിരിക്കുന്നത്.
മേൽക്കൂരയിൽ തോട്ടം ഉണ്ടാക്കുന്നതിനായി ഉദ്ദേശിച്ചിട്ടുള്ള നിരവധി വലിയ തടങ്ങൾ ഉണ്ട്.
ഒരാൾ കെട്ടിടത്തിന്റെ അടിയിൽ നിന്ന് അകത്തേക്ക് പ്രവേശിക്കുമ്പോൾ അവിടെ ഒരു വലിയ കുളവും പ്രദർശന സ്ഥലങ്ങളിലേക്ക് നയിക്കുന്ന ഒരു കോവണിക്കൈപ്പിടിയും ഉള്ള ഒരു തുറന്ന കോർട്ടുണ്ട്.
അകത്തളങ്ങൾ പ്ലാസ്റ്ററിലാണ് തീർത്തിരിക്കുന്നത്.
"മ്യൂസിയം ഓഫ് അൺലിമിറ്റഡ് എക്സ്റ്റൻഷൻ" പ്രോജക്റ്റ്, ടോക്കിയോയിലെ നാഷണൽ മ്യൂസിയം ഓഫ് വെസ്റ്റേൺ ആർട്ട് , ചണ്ഡീഗഡിലെ ഗവൺമെന്റ് മ്യൂസിയം ആൻഡ് ആർട്ട് ഗാലറി തുടങ്ങിയ ലെ കോർബ്യൂസിയറിന്റെ മറ്റ് മ്യൂസിയം പ്രോജക്ടുകൾക്ക് സമാനമാണ് ഈ മ്യൂസിയം.
സർപ്പിളവും വിപുലീകരിക്കാൻ രൂപകൽപ്പന ചെയ്തതുമാണ്.
ശേഖരങ്ങൾ Kite Museum
നഗരത്തിന്റെ ചരിത്രം, കല, ഫോട്ടോഗ്രാഫി, മഹാത്മാഗാന്ധി, ഇന്ത്യൻ സ്വാതന്ത്ര്യ സമരം, അഹമ്മദാബാദിലെ വിവിധ മതസമൂഹങ്ങൾ എന്നിവയുമായി ബന്ധപ്പെട്ട വിവിധ വിഭാഗങ്ങൾ മ്യൂസിയത്തിലുണ്ട്.
4.5 മീറ്റർ ഉയരമുള്ള ലോകത്തിലെ ഏറ്റവും ഉയരമുള്ള സാമ്പ്രാണിദണ്‌ഡ്‌ ഇവിടെയുണ്ട്.
പട്ടം, ഫോട്ടോഗ്രാഫുകൾ, മറ്റ് പുരാവസ്തുക്കൾ എന്നിവയുടെ ശേഖരം ഉൾക്കൊള്ളുന്ന ഒരു കൈറ്റ് മ്യൂസിയം ഈ കെട്ടിടത്തിൽ ഉൾപ്പെടുന്നു.
എല്ലിസ് ബ്രിഡ്ജ് ഫൗണ്ടേഷൻ ബ്ലോക്ക് സംസ്‌കാർ കേന്ദ്രത്തിലേക്ക് മാറ്റി.
അതിൽ ഇങ്ങനെ പറയുന്നു: "The Ellis Bridge - So named by Government after Sir Barrow Helbert Ellis : K.G.S.I. was built in 1869 and 1870. At a cost of Rs:549,210 destroyed by the great flood of 22nd September 1875 and rebuilt in 1890 and 1895 by Government, Local Bodies and Private Subscribers. At a further cost of Rs. 407564. This the First Stone of the new bridge was laid by His Excellency Donald James eleventh Lord Reay C.C.I.E.LL.D. Governor of Bombay December 19th, 1889."
Photo gallery Museum on pilotis , and item displayed.
Chabutra and brick walls.
Fountain; was originally at Fuwara, Kalupur.
Ahmedabad Fire brigade 1907 Queen Victoria statue Re-inauguration Plaque അവലംബങ്ങൾ കൂടുതൽ വായനയ്ക്ക് Girsberger, H. and Boesiger, W. Le Corbusier .
Zurich: Artemis Verlags-AG, 1993.
Herausgegeben, ed.
and Boesiger, W. Le Corbusier .